Here is a page extracted from Wikipedia that may contain CSS, HTML, and a lot of unformatted text.

Title: O Reyal
Content: O Reyal estió una villa medieval que se situaba en l'actual Campo Reyal, lugar de Sos d'o Rei Catolico, en a comarca de Cinco Villas.

Toponimia 
En os textos medievals escritos en aragonés s'escribe El Reyal, La Reyal, El Real y La Real. Ye un toponimo transparent en aragonés, un adchectivo sustantivizau que indica o que pertanye a lo rei u a reyaleza (u que i tiene relación), y que deriva d'o latín REGALIS. L'orichen d'este toponimo ye o nombre d'una finca homonima que estió sinyoría d'os Sada.

Veyemos a forma femenina con epentesi (La Reyal), en un texto de l'Archivo de la Corona d'Aragón sobre rendas de diferents lugars escrito en catalán, dimpués de rendes de Sos y antes de Hisurre, encara que tamién ye latinizau como Regali prope Sangossam:.

Veyemos a forma masculina con epentesi en un texto relativo a lo comercio medieval.

Cheografía 
Os suyos termins son conoixius por un texto escrito l'11 de chunyo de 1488 en Sigüés:

Historia 
A primera mención ye de l'1 de chulio de 1208:

O 13 de marzo de 1301 o rei Chaime II d'Aragón ordenó que os habitadors d'Ull  y Filera se transladasen a un puyalón con una fuent que bi heba entre as dos poblacions y a on se construyó una nueva población dita La Real. Seguntes Antonio Ubieto Arteta estió un termin de Salvatierra d'Esca, manimenos as fuents medievals lo gosan mencionar siempre con Sos d'o Rei Catolico y con Sangüesa, sobre tot dende l'anyo 1430, cuan Alifonso V d'Aragón la vendió a a los churatos de Sos d'o Rei Catolico.

En as Corz d'Alcanyiz de 1436 mencionan El Real como una pertenencia d'a de Sos d'o Rei Catolico y como un puesto de cobro de peaches:

L'1 de setiembre de 1464 Chuan II d'Aragón donó esta localidat a Ferrando d'Alvarado.

Referencias 

Lugars de Sos d'o Rei Catolico
Despoblaus d'a provincia de Zaragoza